اۏ بیر قادېن دېر / ساناز عباسی (قېسا حیکایه)
قۏرخا قۏرخا یۏلونان گئدیردی.
اؤز کؤلگهسیندن بیله قۏرخوردو
کؤرپۆنۆن چېخاجاغېنـا یئتیشدی
چارهسیزجه باخدې اۏیانا بویانا؛
بیر ألی اۆرهڲینده قېشلارې تیترهیه-تیترهیه چېخدې.
گؤزۆنۆن قېراغېندان بیر کؤلگه گؤردۆ… آددېملارېن یئڲینلهدیب تئز کؤرپۆنۆ قورتارېب یئنمهڲه چالېشدې.
اۏ قارا کؤلگه أل اوزونلوق إلهییب گۆله-گۆله رد اۏلوب کئچمهڲه چالېشدې.
قادېن بیردن سسینی اوجالدېب “مېندار اۏغلو مېندار جهنمه واصیل اۏلاسان سنی” دئیه باغېردې…”
کئچیب گئدنلردن پېچېلتې سسلری، قولاقلارې اۏخشایېردې!
– هن، آلاه بیلیر قادېن نه ایش گؤرۆب کی اۏنا تۏخانېب.
-هن بابا، گۆناه اؤلنده اۏلار هر زامان.
-همیشه دئمیشم دااا، قادېن قاش گؤز إلهمهسه بیریسی اۏنا تۏخانا بیلمز!
-هن قَردَش هله اوتانمېر دا سسینی آتېب باشېنـا!
– داش باشېوا حیاسېز آرواد!
قادین قۏرخولاری ألینده،
باغېرماغې بۏغازېندا،
گؤز یاشلارېنې ایچینده بۏغاراق،
تیترهیه-تیترهیه یۏلونا داوام إتدی…
کؤلگهلر اۏنا آغېر گلیر؛
او بیر قادین….!
azb_Arab azb_Arab azb_Arab azb_Arab azb_Arab prs_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab